„Dragi prieteni, am trăit ca să o vedem și pe asta. Pe site-urile cu filme piratate au apărut clipuri video sponsorizate care promovează minciuni și narațiuni inventate”, susține Daniel Vodă, transmite Noi.md.
Potrivit purtătorului de cuvînt al Guvernului, este evident că aceste clipuri sînt parte dintr-o campanie de dezinformate.
„Atenție, aceste clipuri video nu au fost elaborate de nicio instituție guvernamentală și reprezintă o provocare. Moldovenii sînt un popor deștept și priceput, care nu se lasă prostit de minciuni”, susține acesta.Drept urmare, Daniel Vodă vine cu următoarele recomandări pentru cetățeni:
- Să instaleze extensii de blocare a reclamelor, precum AdGuard sau AdBlock, în scopul de a evita falsurile;
- Să verifice sursele informațiilor, să consulte site-uri oficiale și de încredere înainte de a distribui ceva în mediul online;
- Să raporteze mereu conținutul fals;
- Să informeze și oamenii din jur despre aceste falsuri, dar și să scrie în chat-ul blocului despre acestea.
„Protejați familia de falsuri”, a conchis Daniel Vodă.
Noi.md amintește că la data de 30 mai, purtătorul de cuvînt al Guvernului, Daniel Vodă, a venit cu un apel către cetățeni privind o nouă metodă de dezinformare care se manifestă în mediul online.